text: Lastbilchauffører skal være skuespillere
  14 januar 2010 kl. 09.26
  Flere end hundrede vognmænd og chauffører er idag til casting til en ny reklamefilm, der skal vises på TV i maj.
  Det foregår på transport-centret i Vejle.
  En tilsvarende casting foregår i morgen i Padborg og på mandag i Køge.
  Reklamefilmen er et led i en imagekampagne for lastbiltransporten.
  Branchen vil gøre noget ved sit dårlige ry ved at fortælle danskerne om lastbiltransportens bidrag til samfundet.
  Under castingen skal lastbilchaufførerne ikke kun deltage i skuespil, men de skal også synge og danse.
  Folkene bag reklamefilmen håber nemlig, at chaufførerne kan synge og danse sig ind i befolkningens hjerter.
  